ગ્લોબલ ઇકોનોમીક પ્રોસ્પેક્ટ રિપોર્ટના જુન 2018ના અંકમાં જણાવવામાં આવ્યું હતું કે, 2018માં સાઉથ એશિયામાં ગ્રોથ મજબૂત રહીને 2018માં 6.9 ટકાનો જોવાશે જે 2019માં 7.1 ટકાનો રહેશે. આમાં ભારતમાં પાછો ફરેલો ગ્રોથનો ટેકો સૌથી મોટું પીઠબળ રહેશે. વર્લ્ડ બેન્કના ડેવલોપમેન્ટ પ્રોસ્પેક્ટ ગ્રૂપના ડિરેક્ટર આયન ખોશેના જણાવ્યા પ્રમાણે, વિશ્વમાં સૌથી ઝડપી આર્થિક દેશ તરીકે ભારત મોખરાનું સ્થાન જાળવી રાખશે. હાલ ભારતની આર્થિક સ્થિતિ મજબૂત છે અને ગ્રોથ જળવાશે વા સંકેતો મળે છે. ભારતનો ગ્રોથનો અંદાજ જાન્યુઆરીમાં જે રાખવામાં આવ્યો હતો તે જાળવી રખાયો છે.